Bladordningen henviser til en 1- og 2-bladsordning som Forbrugerombudsmanden har lanceret. Det er retningslinjer, der skal gøre det lettere for dig som forbruger at vælge strøm, der kommer fra vedvarende energikilder.
1 blad er den næstbedste kategori, hvor den indkøbte el udelukkende stammer fra vedvarende energikilder.
2 blade er den bedste kategori. Her skal el-leverandøren, udover at følge ovenstående, lave klimatiltag, der yderligere reducerer udledningen af CO2 svarende til som minimum den mængde strøm, som kunden forventes at bruge.